CELEX: 32018R1968
Language: sl
Date: 2018-12-12 00:00:00
Title: Izvedbena uredba Komisije (EU) 2018/1968 z dne 12. decembra 2018 o odprtju tarifne kvote za leto 2019 za uvoz v Evropsko unijo nekaterega blaga s poreklom iz Norveške, pridobljenega s predelavo kmetijskih proizvodov, ki jih zajema Uredba (EU) št. 510/2014 Evropskega parlamenta in Sveta

13.12.2018   
               
               
                  SL
               
               
                  Uradni list Evropske unije
               
               
                  L 316/9
               
            
         IZVEDBENA UREDBA KOMISIJE (EU) 2018/1968
         z dne 12. decembra 2018
         o odprtju tarifne kvote za leto 2019 za uvoz v Evropsko unijo nekaterega blaga s poreklom iz Norveške, pridobljenega s predelavo kmetijskih proizvodov, ki jih zajema Uredba (EU) št. 510/2014 Evropskega parlamenta in Sveta
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 510/2014 Evropskega parlamenta in Sveta z dne 16. aprila 2014 o trgovinskih režimih za nekatero blago, pridobljeno s predelavo kmetijskih proizvodov, in razveljavitvi uredb Sveta (ES) št. 1216/2009 in (ES) št. 614/2009 (1) ter zlasti člena 16(1)(a) Uredbe,
         ob upoštevanju Sklepa Sveta 2004/859/ES z dne 25. oktobra 2004 o sklenitvi Sporazuma v obliki izmenjave pisem med Evropsko skupnostjo in Kraljevino Norveško o Protokolu 2 k dvostranskemu Sporazumu o prosti trgovini med Evropsko gospodarsko skupnostjo in Kraljevino Norveško (2) ter zlasti člena 3 Sklepa,
         ob upoštevanju naslednjega:
         
                     (1)
                  
                  
                     Protokol 2 k Sporazumu med Evropsko gospodarsko skupnostjo in Kraljevino Norveško z dne 14. maja 1973 (3) (v nadaljnjem besedilu: dvostranski Sporazum o prosti trgovini med Evropsko gospodarsko skupnostjo in Kraljevino Norveško) in Protokol 3 k Sporazumu o Evropskem gospodarskem prostoru (v nadaljnjem besedilu: Sporazum EGP) (4) določata trgovinske režime za nekatere kmetijske in predelane kmetijske proizvode med pogodbenicama.
                  
               
                     (2)
                  
                  
                     Protokol 3 k Sporazumu EGP določa dajatev po stopnji nič, ki se uporablja za vode, ki vsebujejo dodan sladkor ali druga sladila ali arome, uvrščene pod oznako KN 2202 10 00, in druge brezalkoholne pijače, ki ne vsebujejo proizvodov iz tarifnih številk od 0401 do 0404 ali maščob, pridobljenih iz proizvodov iz tarifnih številk od 0401 do 0404, uvrščene pod oznaki KN 2202 91 00 in 2202 99.
                  
               
                     (3)
                  
                  
                     Dajatev Unije po stopnji nič za navedene vode in druge navedene pijače je bila za Norveško začasno preklicana za neomejeno obdobje s Sporazumom v obliki izmenjave pisem med Evropsko skupnostjo in Kraljevino Norveško o Protokolu 2 k dvostranskemu Sporazumu o prosti trgovini med Evropsko gospodarsko skupnostjo in Kraljevino Norveško (5) (v nadaljnjem besedilu: Sporazum v obliki izmenjave pisem). V skladu s Sporazumom v obliki izmenjave pisem je dajatev prost uvoz blaga, uvrščenega pod oznake KN 2202 10 00, ex 2202 91 00 in ex 2202 99, s poreklom iz Norveške dovoljen le v mejah dajatev proste kvote. Za uvoz zunaj dodeljene kvote je treba plačati dajatev.
                  
               
                     (4)
                  
                  
                     Izvedbena uredba Komisije (EU) 2017/2310 (6) je odprla tarifno kvoto za leto 2018 za uvoz v Unijo blaga, uvrščenega pod oznake KN 2202 10 00, ex 2202 91 00 in ex 2202 99, s poreklom iz Norveške.
                  
               
                     (5)
                  
                  
                     Sporazum v obliki izmenjave pisem zahteva, da se v primeru izčrpanja zgoraj navedene tarifne kvote do 31. oktobra 2018 tarifna kvota, ki se uporablja od 1. januarja naslednjega leta, poviša za 10 %. V skladu s podatki, zbranimi iz podatkovne zbirke carinskih organov „Quota 2“ (upravljanje tarifnih kvot v skladu z Izvedbeno uredbo Komisije (EU) 2015/2447 (7)), je bila letna kvota za leto 2018 za nekatere vode in pijače, ki je bila odprta z Izvedbeno uredbo (EU) 2017/2310, izčrpana 17. septembra 2018.
                  
               
                     (6)
                  
                  
                     Zato je treba odpreti povišano tarifno kvoto za zadevne vode in pijače od 1. januarja do 31. decembra 2019. Obseg letne kvote, odprte za leto 2018 z Izvedbeno uredbo (EU) 2017/2310, je bil 19,033 milijona litrov. Zato bi morala imeti kvota, odprta za leto 2019, za 10 % večji obseg, in sicer 20,936 milijona litrov.
                  
               
                     (7)
                  
                  
                     Tarifno kvoto, odprto s to uredbo, bi bilo treba upravljati v skladu z ustreznimi pravili iz Izvedbene uredbe (EU) 2015/2447.
                  
               
                     (8)
                  
                  
                     Ukrepi iz te uredbe so v skladu z mnenjem Upravljalnega odbora za horizontalna vprašanja o trgovini s predelanimi kmetijskimi proizvodi, ki niso navedeni v Prilogi I –
                  
               SPREJELA NASLEDNJO UREDBO:
         
            Člen 1
            
               1.   Od 1. januarja do 31. decembra 2019 se za blago s poreklom iz Norveške, ki je navedeno v Prilogi, pod pogoji iz Priloge odpre dajatev prosta tarifna kvota, določena v Prilogi.
            
            
               2.   Za blago iz Priloge k tej uredbi se uporabljajo pravila o poreklu blaga iz Protokola 3 k Sporazumu med Evropsko gospodarsko skupnostjo in Kraljevino Norveško z dne 14. maja 1973.
            
            
               3.   Za uvožene količine, ki presežejo obseg kvote, določene v Prilogi, se uporablja preferencialna dajatev 0,047 EUR/liter.
            
         
         
            Člen 2
            Dajatev prosto tarifno kvoto iz člena 1(1) upravlja Komisija v skladu s členi 49–54 Izvedbene uredbe (EU) 2015/2447.
         
         
            Člen 3
            Ta uredba začne veljati sedmi dan po objavi v Uradnem listu Evropske unije.
            Uporablja se od 1. januarja 2019.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 12. decembra 2018
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 150, 20.5.2014, str. 1.
         
            (2)  UL L 370, 17.12.2004, str. 70.
         
            (3)  UL L 171, 27.6.1973, str. 2.
         
            (4)  UL L 1, 3.1.1994, str. 3.
         
            (5)  UL L 370, 17.12.2004, str. 72.
         
            (6)  Izvedbena uredba Komisije (EU) 2017/2310 z dne 13. decembra 2017 o odprtju tarifne kvote za leto 2018 za uvoz v Evropsko unijo nekaterega blaga s poreklom iz Norveške, pridobljenega s predelavo kmetijskih proizvodov, ki jih zajema Uredba (EU) št. 510/2014 Evropskega parlamenta in Sveta (UL L 331, 14.12.2017, str. 36–38).
         
            (7)  Izvedbena uredba Komisije (EU) 2015/2447 z dne 24. novembra 2015 o določitvi podrobnih pravil za izvajanje nekaterih določb Uredbe (EU) št. 952/2013 Evropskega parlamenta in Sveta o carinskem zakoniku Unije (UL L 343, 29.12.2015, str. 558).
      
      
         
            PRILOGA
            
               Dajatev prosta tarifna kvota za leto 2019, ki se uporablja za uvoz nekaterega blaga s poreklom iz Norveške v Evropsko unijo
            
            
                        Zaporedna št.
                     
                     
                        Oznaka KN
                     
                     
                        Oznaka TARIC
                     
                     
                        Opis blaga
                     
                     
                        Obseg kvote
                     
                  
                        09.0709
                     
                     
                        2202 10 00 
                     
                     
                         
                     
                     
                        
                                    –
                                 
                                 
                                    Vode, vključno mineralne vode in sodavice, ki vsebujejo dodan sladkor ali druga sladila ali arome
                                 
                              
                     
                        20,936 milijona litrov
                     
                  
                        ex 2202 91 00 
                     
                     
                        10 
                     
                     
                        
                                    –
                                 
                                 
                                    Brezalkoholno pivo, ki vsebuje sladkor
                                 
                              
                  
                        ex 2202 99 11 
                     
                     
                        11 
                        19 
                     
                     
                        
                                    –
                                 
                                 
                                    Pijače na osnovi soje z vsebnostjo beljakovin 2,8 mas. % ali več, ki vsebujejo sladkor (saharozo ali invertni sladkor)
                                 
                              
                  
                        ex 2202 99 15 
                     
                     
                        11 
                        19 
                     
                     
                        
                                    –
                                 
                                 
                                    Pijače na osnovi soje z vsebnostjo beljakovin manj kot 2,8 mas. %; pijače na osnovi oreškov iz poglavja 8, žit iz poglavja 10 ali semen iz poglavja 12, ki vsebujejo sladkor (saharozo ali invertni sladkor)
                                 
                              
                  
                        ex 2202 99 19 
                     
                     
                        11 
                        19 
                     
                     
                        
                                    –
                                 
                                 
                                    Druge brezalkoholne pijače, ki vsebujejo sladkor (saharozo ali invertni sladkor)